Akademický senát

25.05.2020

**Výročná správa o hospodárení za rok 2019**

Predkladá: **prof. Ing. Miroslav Fikar, DrSc.**

rektor

Vypracoval: **Ing. Dušan Faktor, PhD.**

kvestor

**Ing. Oľga Matúšková,**

Vedúca ekonomického útvaru

**Lýdia Vanáková,**

Vedúca oddelenia rozpočtu a financovania

**Ing. Eva Lopašovská,**

vedúca oddelenia finančného účtovníctva

Zdôvodnenie: Predloženie návrhu na schválenie výročnej správy za rok 2019 v zmysle § 9 a § 41 zákona 131/2002 Z.z. o vysokých školách

Návrh uznesenia: Akademický senát STU schvaľuje Výročnú správu o hospodárení za rok 2019 a rozdelenie výsledku hospodárenia v súlade s návrhom vo výročnej správe o hospodárení

**Výročná správa o hospodárení za rok 2019**

Máj 2020

# Úvod

Výročná správa o hospodárení Slovenskej technickej univerzity v Bratislave za rok 2019 je vypracovaná v súlade so zákonom č. 131/2002 Z.z. § 20 ods. 1 písm. b) a podľa metodického usmernenia Ministerstva školstva, vedy, výskumu a športu SR k výročnej správne o hospodárení verejnej vysokej školy za rok 2019. Údaje vo výročnej správe vychádzajú z riadne vedeného účtovníctva za rok 2019.

Prezentované výsledky zahŕňajú hospodárenie celej STU vrátane všetkých súčastí univerzity – jednotlivých fakúlt, univerzitných pracovísk a účelových zariadení.

# Ročná účtovná závierka

Pri zostavovaní účtovnej závierky za rok 2019 Slovenská technická univerzita v Bratislave postupovala podľa opatrenia č. MF/017353/2017-352 zo dňa 19. decembra 2017, ktorým sa mení a dopĺňa opatrenie č. MF/20166/2015-74 zo dňa 2. decembra 2015, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú zriadené alebo založené na účely podnikania, podľa opatrenia č. MF/18977/2015-31 z 10. decembra 2015, ktorým sa ustanovuje usporiadanie, obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy, podľa opatrenia č. MF/23377/2014-74 z 3. decembra 2014, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu.

Cieľom účtovnej závierky je poskytnúť komplexné informácie o hospodárení, majetku a finančnej situácii STU. Účtovná závierka poskytuje informácie o:

(a) majetku;

(b) záväzkoch;

(c) vlastnom imaní;

(d) nákladoch a výnosoch,

Samotnej účtovnej závierke STU predchádzali činnosti, ktoré vyplynuli z  vnútorných predpisov STU na vykonanie účtovnej uzávierky a účtovnej závierky, v ktorých bol stanovený časový harmonogram prác a ich rozsah s uvedením zodpovedných osôb.

Za STU bola účtovná závierka zostavená z údajov v ekonomickom informačnom systéme MAGION.

Súčasťou účtovnej závierky sú výkazy, ktoré tvoria samostatnú prílohu výročnej správy, a to:

1. **Súvaha**

**b) Výkaz ziskov a strát –** sumárne za celú STU s členením za hlavnú činnosť nezdaňovanú a ekonomickú činnosť. Výkaz ziskov a strát sa popisuje v zmysle metodického usmernenia osobitne za STU bez sociálnej podpory študentov, osobitne za oblasť sociálnej podpory študentov

1. **Poznámky k účtovnej závierke**

**2.1 Súvaha**

Celková hodnota majetku k 31.12.2019 predstavuje 279 754 160,90 EUR. Oproti predchádzajúcemu roku je to pokles o 4 211 498,92 EUR.

Hodnota neobežného majetku (dlhodobý hmotný, nehmotný a finančný) poklesla oproti roku 2018 o 5 540 504,28 EUR.

Z nehmotného majetku najväčší pokles hodnoty „majetku netto“ zaznamenal softvér. Na túto skutočnosť mali podstatný vplyv odpisy 287 841 EUR a vyradenie softvéru v hodnote 164 458,20 EUR.

Dlhodobý  hmotný majetok poklesol o 5 347 972,19 EUR. Pokles hodnoty bol spôsobený poklesom hodnoty samostatných hnuteľných vecí a to o 10 842 644,40 EUR, na ktorý malo vplyv vyradenie v hodnote 2 087 061,05 EUR a odpisy vo výške 11 598 472,89 EUR.

Na celkovú hodnotu majetku malo vplyv aj obstaranie majetku v hodnote 7 329 830,42 EUR, ktorý k 31. 12.2019 nebol zaradený.

Hodnota dlhodobého finančného majetku predstavuje podiel STU v dcérskej spoločnosti STU Scientific, s.r.o. vo výške 122 273,95 EUR, vklad do Národného centra transferu technológií vo výške 500 EUR a do STU Centrum služieb, spol. s r.o. vo výške 5 000 EUR.

Stav obežného majetku STU k 31.12.2019 bol 43 024 769,37 EUR. Oproti minulému roku je to nárast o 1 089 993,65 EUR. Z celkového stavu obežného majetku tvorí najväčšiu časť finančný majetok na účtoch STU vo výške 39 685 120,55. Zásoby predstavujú 846 174,69 EUR, z toho materiál 488 867,33 EUR, (kancelársky materiál, hygienické potreby, inštalačný materiál, potraviny...), výrobky 354 921,02 EUR (stav hotových výrobkov vo Vydavateľstve Spektrum STU), tovar 2 386,34 EUR - z toho FEI 742,50 EUR, MTF 1 474,04 EUR, ŠDaJ 23,21 EUR.

Stav pohľadávok k 31.12.2019 bol 2 443 694,90 EUR, z toho 15 086,82 EUR sú dlhodobé pohľadávky ŠDaJ za poskytnuté služby nájomcom – hlavne nezaplatené energie, ktoré STU vymáha súdnou cestou. Oproti minulému roku pohľadávky poklesli o 662 244,18 EUR. Najväčšiu položku celkového objemu krátkodobých pohľadávok 1 597 473,53 EUR, tvoria pohľadávky z obchodného styku.

Stav na bankových účtoch a v pokladnici k 31.12. 2019 za celú STU bol 39 734 899,78 EUR, oproti roku 2018 je to nárast o 1 738 278 EUR. Stav na bankových účtoch podľa druhu účtu je zobrazený v tabuľke č. 16 (rozdiel medzi vykazovaným stavom a stavom uvádzaným v T16 sú ceniny v hodnote 49 779,23 EUR.

Stav účtov časového rozlíšenia k 31. 12.2019 bol 325 545,25 EUR, z toho náklady budúcich období 223 137,34 EUR a príjmy budúcich období 102 407,91 EUR. Náklady budúcich období predstavujú výdavky, ktoré boli uhradené do 31.12.2019, avšak nákladom sa stanú až roku 2020 – predplatné novín, nájomné, vložné na konferencie, poistenie a pod. Príjmy budúcich období – ide o výnosy, ktoré patria do účtovného obdobia 2019, ale uhradené budú až v roku 2020.

Pasíva tvoria zdroje krytia majetku. Z celkového objemu vlastné zdroje krytia (imanie, fondy a hospodársky výsledok) predstavujú 143 228 092,28 EUR, čo predstavuje 51,20%, cudzie zdroje (rezervy, záväzky) tvoria 2,93 % a časové rozlíšenie 45,87%.

Stav účtov časového rozlíšenia k 31.12.2019 bol 128 322 845,76 EUR, z toho výdavky budúcich období sú vo výške 240 395,85 EUR a výnosy budúcich období 128 082 449,91 EUR. Výnosy budúcich období predstavujú príjmy, ktoré patria do výnosov až v nasledujúcich rokoch. Predstavujú neminutú dotáciu minulých rokov (bežnú, kapitálovú, dotáciu na projekty) a zdroje krytia odpisov majetku obstaraného z dotácie.

Výdavky budúcich období predstavujú náklady, ktoré patria do účtovného obdobia 2019, ale uhradené budú až v roku 2020 (napr. telefónne poplatky).

**2.2 Výkaz ziskov a strát**

1. Sumárne za celú STU

STU k 31.12.2019 vykazovala celkové náklady vo výške 105 438 814,74 EUR, z toho v hlavnej nezdaňovanej činnosti 97 471 183,83 EUR (92,44 %) a v zdaňovanej činnosti vo výške 7 967 630,91 EUR (7,56 %).

Výnosy za rok 2019 sú vo výške 105 961 021,03 EUR, na okruhu hlavnej nezdaňovanej činnosti STU dosiahla výnosy vo výške 96 110 008,24 EUR (90,70%) na okruhu zdaňovanej činnosti 9 851 012,79 EUR (9,30%).

STU dosiahla za rok 2019 účtovný hospodársky výsledok pred zdanením vo výške 522 206,29 EUR, čo je v porovnaní s rokom 2018, kedy bol účtovný hospodársky výsledok pred zdanením vo výške 1 253 082,51 EUR, pokles o 730 876,22 EUR. Z toho účtovný hospodársky výsledok pred zdanením za celú STU v hlavnej činnosti nezdaňovanej za rok 2019 je strata vo výške – 1 361 175,59 EUR , v činnosti zdaňovanej je zisk pred zdanením vo výške 1 883 381,88 EUR.

Daň za celú STU bola zaúčtovaná a odvedená vo výške 411 770,31 EUR. Hospodársky výsledok po zdanení za STU bol zisk vo výške 110 435,98 EUR.

1. Bez sociálnej podpory študentom

Bez sociálnej podpory študentom dosiahla STU v roku 2019 záporný hospodársky výsledok vo výške 463 655,56 EUR, pričom náklady na hlavnej činnosti sú vo výške 88 936 835,23 EUR a výnosy na hlavnej činnosti predstavujú 87 001 568,10 EUR.

Hospodársky výsledok STU bez sociálnej podpory

|  |  |  |  |
| --- | --- | --- | --- |
|  | Hlavná nezdaňovaná  činnosť | Zdaňovaná  Činnosť | Spolu |
| Výnosy | 87 001 568,10 | 9 851 012,79 | 96 852 580,89 |
| Náklady | 88 936 835,23 | 7 967 630,91 | 96 904 466,14 |
| Daň | 0 | 411 770,31 | 411 770,31 |
| Hospodársky výsledok  po zdanení | * **1 935 267,13** | **1 471 611,57** | * **463 655,56** |

1. Sociálna podpora študentom

Sociálna podpora študentom v zmysle metodiky k výročnej správy zahŕňa sociálne a motivačné štipendiá poskytované z vlastných prostriedkov, príspevok na prevádzku ŠD, ubytovanie a stravovanie študentov, finančnú podporu športových klubov a telovýchovných jednôt a umeleckých súborov.

Súhrnný prehľad o hospodárení v tejto oblasti poskytuje nasledovná tabuľka:

Hospodársky výsledok v  oblasti sociálnej podpory študentom

|  |  |  |
| --- | --- | --- |
| Výnosy | Náklady | Hospodársky výsledok |
| 9 108 440,14 | 8 534 348,60 | 574 091,54 |

Podrobnejšie členenie nákladov a výnosov sumárne za celú STU je uvedené v tabuľkách 22 a 23 Výročnej správy o hospodárení za rok 2019.

**2.3 Poznámky**

Poznámky k účtovnej závierke sú spracované v súlade so všeobecne platnými právnymi predpismi a metodickými usmerneniami pre zostavenie účtovnej závierky účtovnými jednotkami, ktoré nie sú založené alebo zriadené za účelom podnikania.

STU k 31.12.2019 vykazovala priemerný prepočítaný počet zamestnancov 2 421, čo je o 33,5 menej oproti predchádzajúcemu obdobiu.

Dlhodobý majetok obstaraný kúpou a zásoby obstarané kúpou boli oceňované obstarávacou cenou. Peňažné prostriedky, ceniny, pohľadávky a záväzky pri ich vzniku sa oceňovali menovitou hodnotou.

Dlhodobý majetok nakúpený v rámci poskytnutia nenávratného finančného príspevku z prostriedkov štrukturálnych fondov EÚ bol v zmysle zmlúv o poskytnutí nenávratného finančného príspevku poistený. Ostatný majetok poistený nebol.

STU odpisovala dlhodobý majetok v zmysle odpisového plánu na rok 2019.

Podrobné poznámky za celú STU sú súčasťou účtovnej závierky za rok 2019, a teda aj súčasťou tejto výročnej správy o hospodárení.

# 3. Analýza príjmov a výnosov

1. Príjmy z dotácií zo štátneho rozpočtu z kapitoly MŠVVaŠ SR poskytnuté v rámci dotačnej zmluvy

Na základe dotačnej zmluvy bola v roku 2019 STU poskytnutá dotácia zo štátneho rozpočtu v  celkovej výške 73 207 838 EUR, z toho na bežné výdavky 68 037 631 EUR, na kapitálové výdavky 5 170 207 EUR . Z celkovej sumy bežné výdavky boli poskytnuté nasledovne:

aa) dotácia na uskutočňovanie akreditovaných študijných programov (PP 077 11) vo výške 50 712 062 EUR, z toho na bežné výdavky 45 541 855 EUR, na kapitálové 5 170 207 EUR

ab) dotácia na výskumnú, vývojovú alebo umeleckú činnosť (PP 077 12) v celkovej výške 16 054 815 EUR

ac) dotácia na rozvoj vysokej školy (PP 077 13) vo výške 88 699 EUR, z toho 68 699 EUR na UNIKAN, 20 000 EUR na projekt na podporu zapojenia STU do iniciatívy európskych univerzít

ad) dotácia na sociálnu podporu študentov (PP 077 15) v celkovej výške 6 352 262 EUR

Podrobnejší prehľad o pridelenej dotácii na jednotlivé súčasti tak na bežné výdavky ako aj na kapitálové výdavky dokumentuje tabuľka č. 1.

1. Príjmy z  dotácií zo štátneho rozpočtu z  kapitoly MŠ VVaŠ SR poskytnuté mimo dotačnej zmluvy a mimo príjmov z prostriedkov EU

Mimo dotačnej zmluvy mala STU príjem zo štátneho rozpočtu v rámci kapitoly MŠVVaŠ SR v  celkovej výške 5 877 094,95 EUR. Všetky príjmy mali charakter bežnej dotácie. Dotácia bola poskytnutá na riešenie výskumných projektov vrátane projektov APVV a na zabezpečenie mobilít v súlade s medzinárodnými zmluvami (dotácie na zabezpečenie štúdia a výplatu štipendií zahraničných štipendistov) Prehľad v rámci programov, podprogramov a prvkov za celú STU je zobrazený v tabuľke č. 18.

1. Príjmy STU z prostriedkov EU a  z  prostriedkov na ich spolufinancovanie z  kapitoly MŠ VVaŠ SR a z  iných kapitol štátneho rozpočtu v roku 2019 boli vo výške 144 953 EUR. Prehľad je uvedený v tabuľke č. 17.
2. Príjmy z dotácií verejnej vysokej školy majúce charakter dotácií okrem príjmov z  dotácií z  kapitoly MŠVVaŠ SR a okrem prostriedkov EÚ.

Z uvedeného zdroja boli príjmy STU v roku 2019 v  celkovej výške 4 511 447,28 EUR. Dotácia na bežné výdavky bola 4 442 687,28 EUR a na kapitálové výdavky 68 760 EUR. Z toho dotácie z kapitol štátneho rozpočtu okrem kapitoly MŠVVaŠ SR vo výške 770 439 EUR, dotácie z  rozpočtov obcí a VÚC 176 535 EUR, ostatné domáce príjmy s  charakterom dotácie 575 735,79 EUR, z toho kapitálová dotácia 43 000 EUR na základe darovacích a iných zmlúv. Príjmy zo zahraničia majúce charakter dotácie v celkovej výške 2 988 737,49 EUR, z toho kapitálové dotácie 25 760 EUR na riešenie projektov výskumu a inovácie. Podrobnejšie členenie je uvedené v tabuľke č. 2.

1. STU dosiahla v roku 2019 celkové výnosy 105 961 021,03 EUR. Na hlavnej činnosti nezdaňovanej 96 110 008,24EUR, na ekonomickej zdaňovanej 9 851 012,79 EUR.

Medzi najvýznamnejšie položky výnosov na hlavnej nezdaňovanej činnosti patria

* výnosy z predaja služieb 4 476 204,60 EUR
* výnosy zo školného 1 247 315,50 EUR
* výnosy z poplatkov spojených so štúdiom 292 295 EUR
* iné ostatné výnosy 2 726 350,28 EUR
* výnosy z použitia fondov 954 053,75 EUR

Na zdaňovanej činnosti najvýznamnejšie položky výnosov boli

* tržby z predaja služieb 7 192 510,79 EUR
* výnosy z nájmu majetku 1 505 687, 43 EUR
* iné ostatné výnosy 785 535,13 EUR

Podrobná analýza výnosov podľa jednotlivých druhov a zdrojov je uvedená v tabuľke 3.

1. V tabuľke č. 4 je uvedená podrobná analýza výnosov vo vybraných oblastiach

Výnosy zo školného za celú STU sú vo výške 1 247 315,50EUR, (pokles oproti roku 2018 o 97 729,30 EUR v tom:

* za prekročenie štandardnej dĺžky štúdia vo výške 878 573,50 EUR (pokles o 44 844,30EUR) ,
* za súbežné štúdium v dennej forme 38 350 EUR ( nárast o 35 100 EUR)
* za cudzojazyčné štúdium – denná forma 224 320 EUR (pokles o

57 070 EUR)

* za externú formu štúdia 106 072 EUR (pokles o 30 915 EUR)

Výnosy z poplatkov spojených so štúdiom v  celkovej výške 292 404,95EUR, (pokles oproti roku 2018 o 40 842,18 EUR) v členení na jednotlivé položky:

* za prijímacie konanie vo výške 186 943 EUR, (pokles o

2 802,96 EUR)

* za vydanie dokladov o štúdiu a ich kópii vo výške 100 392,95 EUR (pokles o 38 704,92EUR).
* za vydanie dokladov o absolvovaní štúdia v štátnom jazyku a v jazyku požadovanom študentom a ich kópií vo výške 1 654 EUR (pokles o 146 EUR
* za uznávanie rovnocennosti dokladov o štúdiu vo výške 3 415 EUR (nárast o 811,70 EUR)

1. Analýza štruktúry účtu 384

K 31.12.2019 STU na účte výnosov budúcich období vykazovala stav 128 082 449,91EUR.

Z uvedeného stavu predstavuje:

* zostatok kapitálovej dotácie na krytie odpisov majetku nadobudnutého z nej vo výške 37 457 449,69 EUR
* zostatok kapitálovej dotácie z prostriedkov EU na krytie odpisov majetku nadobudnutého z prostriedkov EU vo výške 67 747 283,20 EUR
* zostatok dotácie zo zahraničných projektov na krytie výdavkov v nasledujúcich obdobiach vo výške 5 549 350,20 EUR
* zostatok bežnej dotácie na krytie výdavkov v nasledujúcich obdobiach vo výške 16 242 786,42 EUR
* ostatné vo výške 1 085 580,40 EUR (neminuté dotácie získané prostredníctvom projektov Nórskeho mechanizmu, výnosy z 2% podielu zaplatenej dane a z darov)

## 4. Analýza nákladov

a) Celkové náklady STU v roku 2019 dosiahli výšku 105 438 814,74 EUR (nárast oproti minulému roku o 5 187 716,24 EUR, z toho v hlavnej nezdaňovanej činnosti 97 471 183,83EUR, v zdaňovanej činnosti 8 379 401,22 EUR, v členení podľa položiek účtovej triedy 5 (tabuľka č. 5 ), plus 411 770,31 EUR daň z príjmov.

Najvyššie náklady na hlavnú činnosť tvorili:

* mzdové náklady vo výške 39 809 159,33 EUR (nárast oproti roku 2018 o 3 519 079,71 EUR)
* zákonné sociálne poistenie vo výške 13 618 421,96 EUR (nárast oproti roku 2018 o 1 246 874,44 EUR)
* Odpisy dlhodobého nehmotného a dlhodobého hmotného majetku vo výške 14 132 158,45 EUR (pokles oproti roku 2018 o 812 710,15EUR). Pokles bol spôsobený uplynutím doby odpisovania majetku.
* iné ostatné náklady vo výške 6 210 708,69 EUR (nárast o 798 031,67 EUR). Na tomto účte sú zaúčtované náklady na štipendiá doktorandov a zahraničných študentov, mimoriadne štipendiá, mobility študentov, poistné a pod.
* ostatné služby vo výške 5 356 100,90 EUR (nárast oproti roku 2018 o 290 188,35 EUR). V rámci tohto účtu sa účtujú náklady na prenájom vrátane služieb spojených s prenájmom, vložné na konferencie, revízie zariadení, čistenie, deratizácia, dezinfekcia, náklady na právne služby, vzdelávanie zamestnancov, náklady na telekomunikačné služby a pod.
* spotreba energie vo výške 4 906 230,32EUR (nárast o 17 509,82EUR)
* spotreba materiálu 4 346 172,39 EUR (nárast o 106 258,31 EUR)

Z nákladov na zdaňovanú činnosť najväčší vplyv na hospodársky výsledok mali:

* mzdové náklady vo výške 3 781 468,37 EUR (nárast oproti roku 2018 o 666 166,88 EUR)
* zákonné sociálne poistenie vo výške 1 214 987,71 EUR (nárast oproti roku 2018 o 206 241,65 EUR)
* ostatné služby vo výške 1 010 426,72 EUR (pokles oproti roku 2018 o 196 371,43 EUR). V rámci tohto účtu sa účtujú náklady na prenájom vrátane služieb spojených s prenájmom, vložné na konferencie, revízie zariadení, čistenie, deratizácia, dezinfekcia, náklady na právne služby, náklady na lektorov, vzdelávanie zamestnancov, náklady na telekomunikačné služby a pod.
* spotreba materiálu 507 547,73 EUR (pokles oproti roku 2018 o 20 369,06 EUR)
* spotreba energie 466 985,72 EUR (pokles oproti 2018 o 63 461,04 EUR)

Podrobný prehľad podľa nákladových druhov a zdrojov je uvedený v tabuľke č. 5

b) Náklady vo vybraných oblastiach

Tabuľka č. 6, 6a – Zamestnanci a náklady na mzdy verejnej vysokej školy V uvedených tabuľkách sú v súlade s požiadavkou Ministerstva školstva SR údaje o čerpaní mzdových prostriedkov podľa zdrojov financovania,  podľa jednotlivých kategórií a podľa pohlavia zamestnancov. Pri priemernom evidenčnom prepočítanom počte zamestnancov 2 421,45 osôb (z toho 1 211,14 žien) predstavuje celkový objem vyčerpaných mzdových prostriedkov (bez dohôd) sumu 41 863 404,90EUR. Priemerný plat na STU v roku 2019 bol vo výške 1 440,71EUR, pričom priemerný plat žien bol 1 244,71 EUR a mužov 1 636,85 EUR.

Tabuľka č. 7 – Náklady verejnej vysokej školy na štipendiá interných doktorandov

Náklady STU na štipendiá interných doktorandov v roku 2019 boli vo výške 3 790 213 EUR, z toho z dotácie vo výške 3 768 586 EUR. Priemerný mesačný náklad na jedného interného doktoranda v roku 2019 bol 744,64 EUR. Náklady STU na štipendiá doktorandov z iných zdrojov boli 21 627 EUR.

Tabuľka č. 8 – Výdavky na sociálne štipendiá podľa § 96 zákona

Dotácia zo ŠR na rok 2019 na sociálne štipendiá predstavovala 730 978 EUR. Skutočné výdavky predstavovali 593 635 EUR. Na výplatu sociálnych štipendií bol použitý zostatok z roku 2018 vo výške 262 081 EUR a časť dotácie roku 2019.

Nevyčerpaná dotácia k 31.12.2019 je vo výške 399 424 EUR.

Tabuľka č. 20 – Výdavky na motivačné štipendiá podľa § 96a

V roku 2019 STU priznala motivačné štipendiá celkovo 4 328 študentom, z toho na odoborové štipendiá 2 924 študentom a na štipendiá v zmysle §96a ods.1, písm.b 1 404 študentom. Na tento účel prijala STU v roku 2019 finančné prostriedky z dotácie vo výške 1 749 019 EUR. V roku 2019 boli motivačné štipendiá vyplatené v celkovom objeme 1 793 766 EUR, z toho výdavky na odoborové štipendiá vo výške 1 1 237 390 EUR a na štipendiá v zmysle §96a ods.1, písm.b vo výške 556 376 EUR. Prečerpanie účelovej dotácie vo výške 11 966 EUR na MTF bolo vykryté z bežnej dotácie MTF.

Tabuľka č. 19 – Štipendiá vyplatené z vlastných zdrojov podľa § 97 zákona

Z vlastných zdrojov STU poberalo v roku 2019 štipendium 1 690 študentov. Celkovo boli v roku 2019 vyplatené štipendiá z vlastných zdrojov vo výške 352 561,55 EUR, čo je nárast oproti roku 2018 o 117 443,27 EUR pri súčasnom náraste študentov o 529. Z toho prospechové štipendiá boli vyplatené vo výške 62 030 EUR ( o 7 172 EUR viac ako v roku 2018, pri súčasnom náraste študentov o 47), štipendiá za dosiahnutie vynikajúceho výsledku v oblasti štúdia  65 192,31 EUR (oproti roku 2018 nárast o 54 157,31 EUR pri náraste študentov o 522), za dosiahnutie vynikajúceho výsledku vo výskume a vývoji 12 000 EUR, za umeleckú alebo športovú činnosť 26 558 EUR nárast o 24 923 EUR), iné jednorazovo poskytnuté štipendiá boli vo výške 186 781,24 EUR (nárast o 22 470,96 EUR)

Tabuľka č. 9 – Údaje o systéme sociálnej podpory – časť výnosy a náklady študentských domovov

V tabuľke sú podrobne uvedené všetky požadované údaje o   hospodárení študentských domovov. Celkové výnosy v roku 2019 predstavovali 6 981 626EUR a celkové náklady 6 617 015EUR.

Študentské domovy v roku 2019 hospodárili s kladným výsledkom vo výške 364 611EUR. Priemerné náklady na jedného ubytovaného študenta predstavovali 1 228EUR, pri priemernom prepočítanom počte ubytovaných študentov 5 390.

Tabuľka č. 10 – Údaje o systéme sociálnej podpory – časť výnosy a náklady študentských jedální

V roku 2019 celkové výnosy študentských jedální STU predstavovali 822 566,08EUR (oproti roku 2018 nárast o 64 559,08 EUR) a celkové náklady 775 074,58EUR (nárast oproti roku 2018 o 3 785,24 EUR).

Rozdiel výnosov a nákladov na úseku činnosti študentských jedální súvisiacich so stravovaním študentov za kalendárny rok 2019 bol vo výške 47 491,90 EUR. Priemerné náklady na jedlo študenta predstavovali 2,86EUR (nárast o 0,03EUR oproti roku 2018).

**5. Kapitálové výdavky**

STU v roku 2019 vynaložila na kapitálové výdavky zo všetkých zdrojov financovania 7 999 277,98 EUR. Kapitálovú dotáciu zo štátneho rozpočtu STU čerpala vo výške 5 137 485 EUR, 803 998 EUR z vlastných zdrojov prostredníctvom fondu reprodukcie a 2 057 795 EUR z bežnej dotácie.

Najväčší podiel na kapitálových výdavkoch mali:

Stavby a ich technické zhodnotenie boli realizované v celkovej výške 6 838 603 EUR, v tom dotácia 5 109 169 EUR, z bežnej dotácie na kapitálové výdavky vo výške 1 540 331 EUR a z vlastných zdrojov vo výške 189 103 EUR.

Obstaranie strojov, prístrojov a zariadení v celkovej výške 654 750 EUR v nasledovnej štruktúre: 18 205 EUR - kapitálová dotácia, 292 211 EUR z bežnej dotácie na kapitálové výdavky, 344 334 EUR z vlastných zdrojov STU.

Podrobné čerpanie kapitálových výdavkov po súčastiach je v tabuľke č. 12.

Tabuľka č. 11 – Zdroje verejnej vysokej školy na obstaranie a technické zhodnotenie dlhodobého majetku

STU v roku 2019 na obstaranie a technické zhodnotenie dlhodobého majetku disponovala zdrojmi vo výške 30 934 672,65 EUR s nasledovnou štruktúrou:

* fond reprodukcie 23 323 926,98
* dotácia na kapitálové výdavky 5 170 207 EUR
* zostatok kapitálovej dotácie z predchádzajúceho roku 2 371 778,67EUR,
* iné zdroje 68 760 EUR

**6. Vývoj fondov**

Tabuľka č. 13 - Stav a vývoj finančných fondov v roku 2019

Fond reprodukcie:

STU v roku 2019 vytvorila fond reprodukcie vo výške 2 306 282,23 EUR, z toho:

* z odpisov 2 250 593,63 EUR
* z predaja alebo likvidácie majetku vo výške 55 688,70 EUR

Štipendijný fond:

V roku 2019 bol vytvorený štipendijný fond vo výške  2 845 381,66EUR, z toho

* z hospodárskeho výsledku vo výške 35 000 EUR
* tvorba fondu z dotácie vo výške 2 479 187 EUR
* tvorba fondu z výnosov zo školného vo výške 203 869,97 EUR
* tvorba z rezervného fondu vo výške 39 857, 94 EUR (FEI)
* z darov a dedičstva vo výške 11 067,21 EUR
* ostatná tvorba 76 399,54 EUR – Fakulta FIIT použila prostriedky podnikateľskej činnosti a rezervného fondu na vytvorenie štipendijného fondu a následne na výplatu štipendií.

Štipendijný fond bol na výplatu štipendií čerpaný v celkovej výške 2 747 909,78EUR.

Ostatné fondy:

STU v roku 2019 vytvorila fond z darov vo výške 449 026,48 EUR a použila vo výške 327 397,31 EUR.

Rezervný fond STU v roku 2019 vytvorila z hospodárskeho výsledku roku 2018 vo výške 847 483,71 EUR. Jednotlivé súčasti spolu použili rezervný fond vo výške 411 447,33 EUR na spolufinancovnie niektorých projektov, na krytie odpisov a rozpočtom nezabezpečených nákladov.

Prehľad tvorby a čerpania jednotlivých fondov je uvedený v tabuľke č. 13.

**7. Rekapitulácia zúčtovania so štátnym rozpočtom**

STU k 31.12.2019 mala na bankových účtoch vedených v Štátnej pokladnici finančné prostriedky vo výške 39 681 790,10 EUR. Podrobnú analýzu stavu na bankových účtoch STU poskytuje tabuľka č. 16.

**8 . Záver**

Slovenská technická univerzita v Bratislave dosiahla v roku 2019 celkový kladný hospodársky výsledok, t.j. zisk (po zdanení) vo výške 110 435,98 EUR.

Zisk bude v súlade so zákonom č. 131/2002 Z.z. o vysokých školách v platnom znení použitý v plnej výške na tvorbu rezervného fondu.

Keďže STU nevykazuje v predchádzajúcich rokoch nevyrovnanú stratu bude rezervný fond použitý v súlade s §16a ods. (3) Zákona o VŠ a v súlade s ďalšími zákonmi, všeobecne platnými predpismi a vnútornými predpismi STU.

V Bratislave 30. 4. 2020

Ing. Dušan Faktor, PhD. prof. Ing. Miroslav Fikar, DrSc.

kvestor rektor